**ΓΡΑΠΤΕΣ ΕΡΓΑΣΙΕΣ ΕΞΕΤΑΣΗΣ EΡΓΑΣΤΗΡΙΑΚΩΝ ΜΑΘΗΜΑΤΩΝ ΑΝΑΤΟΜΙΑΣ ΙΙ - ΦΥΣΙΟΛΟΓΙΑΣ ΙΙ**

**(για τους φοιτητές του πρώην ΤΕΙ που τα χρωστούν από προηγούμενα έτη)**

**Για το εαρινό εξάμηνο του ακαδ. έτους 2023-2024, οι φοιτητές που χρωστούν κάποιο (ή & τα δυο) από τα εργαστηριακά μαθήματα "Ανατομία ΙΙ" & "Φυσιολογία ΙΙ" έχουν τις εξής επιλογές:**

- Στην περίπτωση που παρέδωσαν γραπτή εργασία στα εργαστηριακά μαθήματα "Ανατομία Ι" ή/και "Φυσιολογία Ι" σε χειμερινό εξάμηνο προηγούμενου ακαδ. έτους, έχουν το δικαίωμα, εφόσον το επιθυμούν, η βαθμολογία αυτής της γραπτής εργασίας τους να μεταφερθεί στο αντίστοιχο μάθημα του χειμερινού εξαμήνου (π.χ. αν κάποιος παρέδωσε εργασία στην Ανατομία Ι & βαθμολογήθηκε με 7,0, η βαθμολογία αυτή μπορεί να μεταφερθεί στην Ανατομία ΙΙ, χωρίς την εκ νέου εκπόνηση εργασίας).

- Στην περίπτωση που δεν παρέδωσαν γραπτή εργασία στα εργαστηριακά μαθήματα "Ανατομία Ι" ή/και "Φυσιολογία Ι" σε χειμερινό εξάμηνο προηγούμενου ακαδ. έτους ή που επιθυμούν να βαθμολογηθούν με υψηλότερο βαθμό, θα πρέπει να αναλάβουν την εκπόνηση γραπτής εργασίας για τα εργαστηριακά μαθήματα "Ανατομία ΙΙ" ή/και "Φυσιολογία ΙΙ".

**Για οποιαδήποτε από τις παραπάνω επιλογές, είτε επιθυμούν να μεταφέρουν βαθμό ή να εκπονήσουν εργασία, οι ενδιαφερόμενοι θα πρέπει να ενημερώσουν την εκπαιδευτικό Κατσακιώρη Παρασκευή**

**Η επικοινωνία μπορεί να γίνει με e-mail στο** **vkatsak@med.upatras.gr.**

**Στην περίπτωση που δεν υπάρξει επικοινωνία με την εκπαιδευτικό, δε θα γίνει δεκτή η εκπόνηση εργασίας ούτε θα κατοχυρωθεί βαθμολογία στα αντίστοιχα εργαστηριακά μαθήματα.**

**ΑΝΑΘΕΣΗ ΕΡΓΑΣΙΑΣ:** Τα πιθανά θέματα θα καθοριστούν μέσω απευθείας συνεννόησης με τη διδάσκουσα **το αργότερο ως την 30/3/2024.**

**ΠΑΡΑΔΟΣΗ ΕΡΓΑΣΙΑΣ:** Με αποστολή μέσω e-mail στη διδάσκουσα **το αργότερο ως την 12/5/2024.**

**Η εργασία:**

Πρέπει να περιλαμβάνει τη λεπτομερή περιγραφή του συνόλου των αντίστοιχων ανατομικών δομών ή φυσιολογικών λειτουργιών.

* Συνιστώμενη έκταση: 6-8 σελίδες (σε Microsoft Word, γραμματοσειρά 12, διάστιχο 1,5), από τις οποίες εξαιρούνται εικόνες ή φωτογραφίες.
* Συνιστώμενη βιβλιογραφία: 5-10 βιβλία, κατά το δυνατό των τελευταίων 15 ετών.

**Για τη βαθμολόγηση της εργασίας, θα εκτιμηθούν κυρίως:**

- Η συνάφεια και η πληρότητα (ποσότητα πληροφοριών, απουσία σημαντικών παραλείψεων) του κειμένου σχετικά με το θέμα που αναπτύσσεται.

- Η ποιότητα του κειμένου: διάρθρωση, συνοχή, «ταίριασμα» πληροφοριών από διαφορετικές πηγές, σαφήνεια λόγου, ευκολία κατανόησης από αναγνώστη, χρήση σχετικών εικόνων-φωτογραφιών.

- Η επιλογή της βιβλιογραφίας και η ορθή κατανόηση της αντίστοιχης πληροφορίας.

- Ο βαθμός δυσκολίας του θέματος που επιλέχθηκε.